
Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege pentru ratificarea amendamentului convenit între România şi Banca de Dezvoltare a Consiliului Europei, prin scrisoarea semnată la Bucureşti la 18 aprilie 2008 şi la Paris la 29 aprilie 2008, la Acordul-cadru de împrumut dintre România şi Banca de Dezvoltare a Consiliului Europei, semnat la Bucureşti la 27 decembrie 2005, cu care comisia noastră a fost sesizată în fond cu adresa Biroului Permanent nr.PL.x.539 din 16 septembrie 2008.
	PREŞEDINTE,

Aurel Gubandru

RAPORT

asupra proiectului de Lege pentru ratificarea amendamentului convenit între România şi Banca de Dezvoltare a Consiliului Europei, prin scrisoarea semnată la Bucureşti la 18 aprilie 2008 şi la Paris la 29 aprilie 2008, la Acordul-cadru de împrumut dintre România şi Banca de Dezvoltare a Consiliului Europei, 

semnat la Bucureşti la 27 decembrie 2005
Cu adresa nr.PL.x. 539 din 16 septembrie 2008, Biroul Permanent conform art. 95 din Regulamentul Camerei Deputaţilor, republicat, a sesizat, pentru examinare şi avizare în fond, Comisia pentru buget, finanţe şi bănci cu proiectul de Lege pentru ratificarea amendamentului convenit între România şi Banca de Dezvoltare a Consiliului Europei, prin scrisoarea semnată la Bucureşti la 18 aprilie 2008 şi la Paris la 29 aprilie 2008, la Acordul-cadru de împrumut dintre România şi Banca de Dezvoltare a Consiliului Europei, semnat la Bucureşti la 27 decembrie 2005.
La întocmirea raportului s-a avut în vedere avizul favorabil al Consiliului Legislativ, cu observaţii şi propuneri, trimis cu adresa nr.967/14.08.2008, avizul favorabil al Comisiei juridice, de disciplină şi imunităţi şi avizul favorabil al Comisiei pentru politică externă.

Prezentul proiect de Lege are ca obiect de reglementare  aprobarea amendamentului convenit, prin Ministerul Economiei şi Finanţelor şi Banca de Dezvoltare a Consiliului Europei, prin scrisoarea semnată la Bucureşti la 18 aprilie 2008 şi la Paris la 29 aprilie 2008, la Acordul-cadru de împrumut dintre România şi Banca de Dezvoltare a Consiliului Europei (BDCE), semnat la Bucureşti la 27 decembrie 2005, şi la Paris la 10 ianuarie 2006, ratificat prin Legea nr.301/2006.

Acest Acord este în valoare de 140 milioane EUR şi este destinat finanţării proiectului privind construcţia şi reabilitarea de locuinţe sociale pentru tineri, destinate închirierii, ratificat prin Legea nr.301/2006. Agenţia de implementare a acestui proiect este Agenţia Naţională pentru Locuinţe (ANL).

Împrumutul BDCE este acordat pe 20 de ani, din care 5 ani perioadă de graţie, la o dobândă de bază egală cu dobânda EURIBOR sau LIBOR la depozitele la 6 luni, plus o marjă, care în situaţiile anterioare s-a situat la maximum 0,51%, care acoperă cheltuielile administrative ale Băncii.
Beneficiarii acestui împrumut vor fi Ministerul Dezvoltării, Lucrărilor Publice şi Locuinţelor şi Agenţia Naţională pentru Locuinţe, cărora li se va delega întreaga autoritate şi responsabilitate pentru realizarea proiectului.
Proiectul de Lege face parte din categoria legilor ordinare, potrivit art. 76 din Constituţia României, republicată.
La dezbaterea proiectului au participat, în conformitate cu prevederile art. 54 şi 55 din Regulamentul Camerei Deputaţilor din partea Guvernului doamna Doina Dascălu  Secretar de Stat, din partea Ministerului Economiei şi Finanţelor.

La lucrările comisiei au participat 27 deputaţi, din totalul de 28 membri ai comisiei.

Raportul comisiei a fost adoptat cu unanimitate de voturi. 
Proiectul de lege, potrivit art. 75 din Constituţia României, republicată şi a art. 86 din Regulamentul Camerei Deputaţilor, este de competenţa decizională a Senatului.
În urma dezbaterii proiectului de Lege pentru ratificarea amendamentului convenit între România şi Banca de Dezvoltare a Consiliului Europei, prin scrisoarea semnată la Bucureşti la 18 aprilie 2008 şi la Paris la 29 aprilie 2008, la Acordul-cadru de împrumut dintre România şi Banca de Dezvoltare a Consiliului Europei, semnat la Bucureşti la 27 decembrie 2005, în şedinţa din data 30 septembrie 2008 comisia propune supunerea spre dezbaterea şi adoptarea Plenului Camerei Deputaţilor a proiectului de Lege în forma prezentată de Guvern.
	PREŞEDINTE,

Aurel Gubandru
	SECRETAR,

Ştefan Baban


Consilier parlamentar:
Luminiţa Ghiorghiu

